**ئەدەبی هیندی :**

ئەدەبیاتی هیندی وەك سەرچاوەیەكانی مێژووی ئەدەبیات لە جیهاندا بەیەكێك لەشارستانیەتە كۆن ودەوڵەمەندەكانی ناوچەكەی دەزانن ، تەنانەت هیندیەكان ئاماژە بەوە دەكەن،كەبۆ زیاتر لەسێ هەزار ساڵ پێش ئێستا دەگەڕێتەوە بەپێی ئەو بەڵگەوە دیكۆمێنتانە ئەو بەرهەمە كۆنانە بەشێكیان سروود ونزا وپارانەوەی ئایین،چونكە ئەم نیمچە دورگەیە هەرلەكۆنەوە مەڵبەندی چەندین ئایینی جیاواز بووە. مێژوونووسان مێژووی ئەدەبی بەسەر سێ قۆناغ دابەشدەكراوە .

 قوناغی یەكەم :-

لەسەرەتاوە تاكو سەدەی یازدەم ئەدەبی هیندی بەزمانی سانسكریتی بووە، كەزمانی ڕەسمی وڵات بووە كەواتە زمانی ئەدەب وهونەر بووە . كۆنترین دەق لەم قوناغەدا كتێبی (ڤیدا) بەزمانی ئیرانی وهیندی نووسراون، لەم زەمەندا شیعری داستانی زیاتر بەرچاو دەكەوت. جگو لەمانە دراما یان شانۆ نامە یەكێك بوو لەهونەرە باوەكان . بابەتەكانیان زیاتر هەڵقوڵاوی ناو كۆمەڵگای خویان بووە . ئەوكات دراماكانییان ئاهەنگسازی بووە وەكو درامای چینی وژاپۆنی.

كتێبی (ویدا) ببوە كانگایەك وسەرچاوەیەك بۆ كتێبی ئایینی هیندوسەكان بووە .

لەقۆناغی ڤیدادا دوو داستانی زۆر بەناوبانگی هیندی هەبوو بەناوی (مەهاباراتا) واتا ڤیستفاڵی ڕەنگەكان وداستانی ( رامایانا) واتا چیرۆكی راما . ئێستاش مەهاباراتا بەدرێژترین قەسیدە لەجیهان دادەنرێت ، كە لەسەدەی پێنجەمی پێش زایین تەواو بووە ، كە بووە هۆی ئەوەی ئەدەیاتی هیندی بەرەو ئەدەبیاتی جیهانی ببات سنووری وڵاتەكەی خۆی ببەزێنێت . ناوەرۆكی ئەم داستانە باسی شەڕی نێوان دوو خێزانی خاوەن دەسەڵات دەكات خێزانی (بنداباس) خێزانی( كاوراواس) . رامایانا ،راما خودای هیندۆسەكانەو لەئاسمانی هاتۆتەخوارەوە و چۆتە ناو لەشی (ڤیشنۆ) لەسەر زەوی مێژووی نوسینی دیارنەكراوە، بەڵام شاعیری هیندی ( ڤالمیكی ) هەموو تێكستە كۆنەكانی كۆكردۆتەوە ولێكدانەوەی بۆ كردوون .(14000)پارچەی لێدرووست بووە بەسەر حەوت بەش دابەشكراوە . ئەم ئیپۆسە بەسەرهاتی چوار برای قارەمان دەگێرێتەوە كەهەردەم لەخەباتدان دژی خودای خراپەو تاریكی لەئەنجامدا سەردەكەون ویەكسانی وئاسایش لەناو كۆمەڵگادا بڵاویانكردەوە.

قوناغی دووەم : - لەسەدەی یازدە تاكو نۆزدەم ئەدەبیاتی هیندی بەشێوەزاری ناوچەییەكان پەرەی سەندووە واتە لە هەرناوچەیەك وكاتێك چ نەتەوەیەك یان ئاینێك باڵادەست بوایە ئەدەبەكەكە بەوشێوە زمانە دەنووسرا .

قۆناغی سێیەم :-

لەسەدەی نۆزدەهەمدا تاكو ئەمڕۆ كۆمەڵیك گۆڕانكاری بەسەر ئەم ناوچەیە داهاتووە . بەتایبەتی پاش داگیركردنی ئینگلیزەكان وردە وردە ئەدەب خۆی تازەكردەوە لەژێركاریگەری ئەدەبی ڕۆژئاواییدا . ئەدەبی هیندی بەچەند هۆكارێك كاریگەری بەسەرەوە هەبووە . بۆنموونە

1- بەهۆكاری نەخوێندەواری

2- نەبوونی هۆشیاری كۆمەڵایەتی

3- تێپەر بوون بەكۆمەڵگای كشتوكالی .

بەشی هەرە زۆری بابەتەكانیان ، بابەتی ئاینی بوون منداڵەكانییان لەسەر ئەو رێچكە ئایینییە پەروەردە دەكرد ، جارجارەش كاریگەربوون بەدیمەنی سروشت .

لەسەدەی نۆزدەم ئەدەبیاتی هیندی وەكو ئەدەبییاتی میللەتان ژانری پەخشان سەریهەڵداو هونەرەكانی گێرانەوەوچیرۆك وڕۆمان زیاتر گەشەیانكرد.

**ئەدەبیاتی ئیسلامی لەهیندستان :-**

دووابەدوای چونی ئیسلام بۆ هیندیستان لەسەدەی هەشتەمدا شێوازێكی نوێ لەناو ئەدەبدا پەیرەو دەكرا . زۆربەی بەرهەمەكان هەوڵی دەدات لاسایی ئەدەبی فارسی بكەنەوە. ئارییەكان باوەریان بەپەیكەری خوداوەند نەبوو ، بەڵكو گرنگیان بەژیانی لادی دەدات وپەرەیان پێدەدا. هەندێكیان بەتوركی ئازەری دەیاننوسی وەكو (فضولى). لەرووى زمانى نووسينەوە زمانی فارسی وتوركی بەكارهاتووە لەشیعرەكانیەوە، هەندێ جاریش وشەی هیندیشیان تێكەڵ دەكرد. فۆرمە باوەكانیان بریتی بوو (غەزەل ، قەسیدە ، مولەمع ، موستەزاد ، ....) بەكارهاتووە .

یەكێك لەشاعیرەكانی ئەو سەردەمە ناوی (ئەمیر خوسرەو) بوو .لەگەڵ چەند شاعیری دی توانیان گۆڕانكاری بەسەردەقی شیعری هیندی دابهێنن بەزمانی (ئۆردوی) یان دەنووسی ، بەڵام مەبەست وفۆرمە شیعرییەكانیان هەمان فۆرم بوو .

**ئەدەبی یونانی :**

ئەدەبی یۆنانی یەكێكە لەئەدەبە ناودارەكان وڕەسەنەكانی مرۆڤایەتی پڕاو پڕە لەئەزموون . لێرەدا چەندین خاسیەتی ئەم ئەدەبە دەخەینەڕوو .

1- ئەدەبیاتی یۆنانی بەئاراستەو ڕێڕەوی ئاساییدا تێپەڕیووە ، بەواتاییە ئەم ئەدەبە لێنەترازاوە هەنگاو بەهەنگاو چوویتە پێشەوەو گەشەی كردووە ، ئەم خەسڵەتە لەهەمووبوارەكان یان ژانرە ئەدەبییەكاندا دەتوانرێت لەبەرچاوبگیرێ ، لەشیعرو شانۆ ودرامادا .

2- لەدایك بووی سەردەمی خۆیەتی و روحی زیندووی سەردەمی خۆی دەربڕیوە. دیارە بەو واتایە نیە، كەئەدەبیاتی یۆنانی گۆشەگیرو دابڕاوبووە سوودی لە نەتەوەی دی وەرنەگرتووە ،بەپێچەوانەوە زۆرجاردەگوترێ ئەدەبیاتی یۆنانی بەتەنیا مۆڵكی یۆنانییەكان نییە و ئاكامی تێكەڵاوی ئەدەبیات و شارستانییەتی ڕۆژهەڵات وڕۆژئاوایە .

3- بەهۆی ئەوەی ئەدەبیاتی نووسراوی پێش یونان بەشێوەی نوسراو لەبەردەستدایە ، دەكرێت بڵێن زۆربەی هونەرەكان لەداهێنانی خۆیانن .

4- هەریەك لەوهونەرانە شێوازی تایبەت بەخودی خۆیان هەیە، ئەگەرچی هەندێكیان لەیەكتریەوە نزیكن یان تەواو كەری یەكترین .